Aktivacija Obsotelja

**Aktivacija Obsotelja**

Aktivacija Obsotelja

Prijavitelj, upravičenec, vodilni partner:

**OBČINA ROGAŠKA SLATINA**

Projektni partnerji: **SMUČARSKI KLUB ROGAŠKA**

**OKP javno podjetje za komunalne storitve Rogaška Slatina, d.o.o.**

**Javni zavod za turizem in kulturo Rogaška Slatina**

Projekt je izbran za sofinanciranje z nepovratnimi sredstvi Evropskega kmetijskega sklada za razvoj podeželja, iz naslova izvajanja lokalnega razvoja, ki ga vodi skupnost (CLLD), podukrepa »Podpora za izvajanje operacij v okviru strategije lokalnega razvoja, ki ga vodi skupnost.« Vrednost celotne operacije znaša 194.931,28 EUR, prijavitelju in projektnim partnerjem je odobreno sofinanciranje v višini 100.000,00 EUR. Razliko v višini 94.931,28 EUR zagotavljajo prijavitelj in projektni partnerji iz lastnih sredstev.

**Umestitev operacije glede na Strategijo lokalnega razvoja LAS Obsotelje in Kozjansko 2014-2020:**

* Tematsko področje: »4. Večja vključenost mladih, žensk in drugih ranljivih skupin;«
* Ukrep: »4.1: Spodbujanje vseživljenjskega učenja, medgeneracijska povezovanja in zdravega življenjskega sloga;«
* Cilj: »4.1.2: Vzpostavitev pogojev za aktiven življenjski slog.«

Operacija z navedenimi rešitvami odgovarja na sledeče glavne izzive iz aktualne strategije lokalnega razvoja, oz. postavlja sledeče cilje: vzpostavljati pogoje za aktivnosti zdravega življenjskega sloga; izboljšati pogoje življenja lokalnega prebivalstva; spodbujati medgeneracijsko sodelovanje in povezovanje; osveščati o pomenu zdravega življenjskega sloga in vseživljenjskega učenja; spodbujati vključevanje ranljivih skupin v družbeno življenje; razvijati novo »zeleno« ponudbo območja in oblikovati nove turistične produkte; ohranjati visoko kakovost podeželskega območja kot turistične destinacije; preprečevati negativne vplive na okolje.

**Povzetek:**

Namen operacije »Aktivacija Obsotelja« je povečati dostopnost športno-rekreacijske infrastrukture in spodbujati zavedanje o pomenu zdravega življenjskega sloga in medgeneracijskega povezovanja. Aktivnosti operacije so usmerjene v zagotavljanje pogojev za nadaljnje obratovanje Smučišča Janina, »energetsko prijazno« ureditev javne športno-rekreacijske infrastrukture v Kostrivnici in preko delavnic za izboljšanje kompetenc na področju turistične ponudbe in ekologije tudi v spodbujanje zdravega in aktivnega življenjskega sloga na celotnem območju Obsotelja in Kozjanskega.

**Cilji:**

* vzpostaviti pogoje za aktiven življenjski slog;
* omogočiti večjo vključenost mladih, žensk in drugih ranljivih skupin;
* vplivati pozitivno na okolje in okoljsko osveščenost;
* podpirati trajnostni (turistični) razvoj območja.

**Čas izvajanja aktivnosti:**

* 1. 1. 2021 – 30. 9. 2021.

**Glavne dejavnosti za doseganje ciljev:**

* Izvedba gradnje – športno-rekreacijski park Kostrivnica;
* Nakup premične opreme – snežni top;
* Izvedba učnih delavnic za ranljive skupine;
* Informiranje in komuniciranje o operaciji.

**Pričakovani rezultati aktivnosti:**

* javni športno rekreacijski park Kostrivnica, ki vključuje: ureditev novega otroškega igrišča, ureditev novega igrišča za odbojko na mivki, obnovo obstoječega igrišča za mali nogomet, vključno z vgradnjo umetne trave in zamenjavo obstoječih svetil z LED svetili (ukrep URE), ter obnovo obstoječega košarkarskega igrišča, vključno z vgradnjo gumene podlage;
* nabavljena oprema – snežni top za Smučišča Janina;
* izvedene učne delavnice (5x) za ranljive skupine, za izboljšanje osnovnih kompetenc na področju turistične ponudbe in ekologije;
* vključene javnosti.

Povezava na spletno stran[LAS Obsotelje in Kozjansko](http://www.las-ok.si/)  
Povezava na spletno stran [EU skladi](https://www.eu-skladi.si/)  
Povezava na spletno stran [Evropske komisije, namenjene EKSRP](https://ec.europa.eu/info/food-farming-fisheries/key-policies/common-agricultural-policy/rural-development)  
Povezava na spletno stran [Programa razvoja podeželja](https://www.program-podezelja.si/sl/)